Acuto Xuegos tien a la venta un xuegu de cartes nuevu, de nome ‘¡Echa al Trasgu!’, afayadizu pa disfrutar en familia o ente collacios, con instrucciones n’asturianu, gallego-asturiano y castellano. Los seres mitolóxicos asturianos protagonícenlu, polo que ye una perbona ferramienta pa conocelos.
#000001
“Tán presentes seres mitolóxicos de toa Asturies y otros más llocales, como’l Pataricu, el Papón o la Moura”, esplica Félix Fernández Rodríguez, responsable d’Acuto Xuegos. Pa “un públicu familiar, a partir de los 8 o 9 años y adultos”, consiste n’enllenar el llar de los cuatro personaxes principales –ha escoyese ún–, la Xana, el Busgosu, el Nuberu y el Cuélebre, al tiempu de torgar que los otros xugadores lo faigan.
#000002
En total son 64 cartes, 24 de llar y 40 de xuegu, amás de les instrucciones, que vienen n’asturianu, gallego-asturiano y castellano: “¡Echa al Trasgu! ye un xuegu de temática asturiana, dalgo que nun había, pa divertise en cualquier llingua”, rescampla. Y ye que, “a diferencia de los anteriores xuegos d’Acuto, que teníen el conceptu d’utilidá llingüística, ésti decidimos centralu nes tradiciones d’Asturies”.
#000004
Na semeya, dalgunes de les cartes del xuegu.
#000006
A la Gueta los Sueños
#000011